**נינטנדו סוויץ'** (באנגלית: **Nintendo Switch**; ביפנית: **ニンテンドースイッチ**,‏ Nintendō Suitchi) היא קונסולת משחקים מבית נינטנדו שהגיעה לחנויות במרץ 2017. הקונסולה היא שילוב היברידי בין קונסולה ניידת עם מסך עצמאי לקונסולה נייחת המתחברת למסך חיצוני וכוללת מעבד וכרטיס גרפי חזקים יותר משל הנינטנדו 3DS.

המערכת הושקה ב־3 במרץ 2017 ביחד עם משחק ההשקה של הקונסולה The Legend of Zelda: Breath of the Wild ו־Just Dance 2017 (המשחקים נמכרים בנפרד מהקונסולה).

גרסה ניידת בלבד של הקונסולה, הנקראת **נינטנדו סוויץ' לייט**, הושקה בספטמבר 2019, ביחד עם גרסה חדשה של הנינטנדו סוויץ', ששופרו בה חיי הסוללה. באוקטובר 2021 יצאה לאור גרסת OLED בעלת מסך מוגדל, מעמד גמיש ויציב משמעותית ביחס למודל המקורי, מערכת סאונד טובה יותר ושטח אחסון גדול יותר.

בשנת 2024 דווח שסוויץ היא הקונסולה המצליחה ביותר ביפן, ומכרה ברחבי העולם כ-140 מילון יחידות.

הקונסולה
--------

המשחקים מגיעים על מחסניות משחק שדומות לאלו של קונסולת ה-3DS אם כי לא קיימת אפשרות תאימות לאחור של ה-3DS וה-Wii U לסוויץ'. ניתן גם לקנות את המשחקים בצורה דיגיטלית דרך החנות Eshop.

הקונסולה עצמה מורכבת מטאבלט עצמאי שניתן לחבר אותו לטלוויזיה בעזרת תחנת עגינה עם ממשק HDMI או לחבר אליו בקרי שליטה למשחק במצב נייד. במצב של משחק בטלוויזיה ניתן להוציא מהקונסולה את שני הבקרים (Joy Cons) ולחבר אותם לשלט, שנקרא Grip. במצב של משחק נייד (לא מהטלוויזיה), ניתן לחבר את ה־Joy Cons בחזרה אל הקונסולה, לקחת אותה ולשחק מכל מקום באותו המשחק ששוחק בטלוויזיה. אפשר לשחק גם במצב שיתופי (co-op) עם שחקנים נוספים באמצעות משחק עם בקר אחד לכל שחקן.

### נינטנדו סוויץ לייט

הנינטנדו סוויץ לייט, היא גרסה של הסוויץ המיועדת למשחק במצב נייד בלבד. יצאה ברחבי העולם ב-20 בספטמבר 2019, עם מחיר של 199.99 דולר ארה"ב.[183] הוכרז לראשונה ביולי 2019, הSwitch Lite הוא יחידה אחת, המשלבת את ה-Joy-Con כחלק מהחומרה של היחידה הראשית, ומשתמשת במסך קטן יותר בגודל 5.5 אינץ' (14 ס"מ) באלכסון. בנוסף, משטח כיוון רגיל מחליף את ארבעת לחצני הכיוון ב-Joy-Con המשולב השמאלי. תוך שימוש בסוללה קטנה יותר מהמתג המקורי, ה-Switch Lite משתמש בערכת שבבים חסכונית יותר, ה-16 ננומטר Tegra X1+, כדי להאריך את זמן השימוש המשוער מ-2.5 ל-6.5 שעות ל-3-7 שעות בטעינת סוללה אחת.

קונסולת הנינטנדו סוויץ לייט
### OLED

ב-6 ביולי 2021, נינטנדו הכריזה רשמית על דגם חדש בשם Nintendo Switch - דגם OLED. דגם ה-OLED כולל צג OLED בגודל 7 אינץ' (180 מ"מ) 720p, וכשהוא מחובר לעגינה, פלט ברזולוציית 1080p בדומה לדגם המקורי. בנוסף, הוא כולל 64GB של אחסון פנימי, פונקציות שמע משופרות, גוף מסגסוגת מגנזיום ומעמד מתכוונן רחב יותר לשימוש במצב שולחן. היחידה נשלחת עם מעגן חדש הכולל יציאת LAN קווית. הוא כולל מפרט טכני דומה לזה של דגם ה-Switch הבסיסי, והוא תואם לכל משחקי ה-Switch והאביזרים הקיימים. היחידה נשלחת בשני חבילות: אחת הכוללת תחנת עגינה שחור וג'וי-קון אדום וכחול (בדומה לערכת הצבעים המוגדרת כברירת מחדל של דגם הבסיס), ואחת הכוללת תחנת עגינה לבן וג'וי-קון לבן. הוא שוחרר ב-8 באוקטובר 2021, לצד יציאת Metroid Dread, במחיר קמעונאי של $349.99. אולם מחירו ברחבי העולם שונה לעיתים קרובות.

פרטים טכניים וחומרה
-------------------

* **כרטיס מסך ומעבד:** הסוויץ' משתמש במעבד וכרטיס מסך מסוג "טגרה" של חברת אנבידיה (Nvidia)
* **משקל:** 398 גרם (כאשר ה־Joy Cons מחוברים); 297 גרם (ללא ה־Joy Cons)
* **ממדים:** גובה: 102 מ״מ, רוחב: 238 מ״מ (כאשר ה־Joy Cons מחוברים)/173 מ״מ (ללא ה־Joy Cons), עובי: 14 מ״מ.
* **מסך:** 6.2 אינץ' ברזולוציה של 1280×720 פיקסלים.
* **פלט חיצוני:** 480p, 720p או 1080p (דרך חיבור HDMI).
* **אחסון:** 32 גיגה־בתים של אחסון פנימי. ניתן להוסיף אחסון של עד 2 טרה־בתים בעזרת כרטיס MicroSD.
* **סוללה:** סוללה מסוג ליתיום איון בנפח 4310mAh.

הג'וי קון
---------

הג'וי קון הוא השלט העיקרי של קונסולת ה-Switch.

הוא יכול לתפקד כשלט חוטי המחובר ישירות לקונסולה, וכן כשלט אלחוטי.

השלט הנוסף הוא שלט ה-pro, אך הוא אינו מגיע עם הקונסולה. לג'ויקון מספר תכונות:

**HD rumble** אלמנט זה נועד לשפר את חוויית המשחק על ידי רטט ומדמה מצבים שונים באמצעות חוש המישוש.

**בקר תנועה** - אלמנט זה חש תנועה, בדומה לשלט של קונסולת ה-Wii, וכולל גירוסקופ ללכידת תנועות מורכבות.

מספר משחקים תומכים בפונקציה זו, למשל Mario Tennis Aces שבו אפשר לשחק את כל המשחק עם בקר התנועה, מה שמשפר את חוויית המשחק.

כמו כן, בג'ויקון בודד יש ג'ויסטיק אחד, אך ניתן לחבר שני ג'ויקונים באמצעות ™Joy‑Con Grip, וכך הג'ויקון מתפקד בדומה לשלט של קונסולות ה-Xbox וה-Playstation.

בקיץ 2019 החלו להישמע ביקורות קשות על האיכות של הג'וי קונים: הדבק של הג'ויסטיק מתקלקל מהר יותר מהנדרש, וכתוצאה מכך, הג'ויסטיק נוטה לצדדים גם בלי לחיצות של המשתמש. התופעה מכונה "דריפט". בעקבות תביעה מקיפה החליטו המשרדים האמריקאיים של נינטנדו לתקן בחינם בקרים, גם אם נגמרה האחריות עליהם, אך המבצע לא התנהל באף טריטוריה אחרת. ה"דריפט" תועד גם בדגם הסוויץ' לייט כמה ימים אחרי השקתו.

אביזרים נלווים
--------------

נינטנדו הכריזה על שלט pro controler) Pro) לסוויץ', בדומה לשלט ה־Pro (אנ') של ה־Wii U.

את השלט נינטנדו הציגה בטריילר של הקונסולה ומספר חברות צד שלישי הכריזו על מגנים לקונסולה ומעמד למצב משחק Tabletop.

כמו כן, הושק ליין המוצרים "נינטנדו לאבו", מספר ערכות של אביזרים מקרטון לבנייה עצמית, בשילוב עם טכנולוגיית הג'ויקונים.

סוגי ערכות: ערכת רובוט, ערכת דייג, ערכת פסנתר, ערכת רכב (עם תמיכה ב-mario kart 8 deluxe).

כמו כן, יש חברות צד שלישי המפתחות אביזרים נלווים, אך ללא תמיכה רשמית של נינטנדו.

שירותי אונליין
--------------

סמל שירותי האונליין לקונסולת הסוויץ
### חשבון משתמש

ניתן לקשר את פרופילי המשתמש של Nintendo Switch לחשבון נינטנדו, המאפשר גישה לתכונות מקוונות ויכולת להוריד ולרכוש תוכנה מ-Nintendo eShop. ניתן ליצור חשבון נינטנדו עם חשבון משירות רשת חברתית של צד שלישי או מזהה חשבון נינטנדו קיים מ-3DS או Wii U. נינטנדו אינה מתכננת להציע שירותי רשת חברתית של צד ראשון ב-Switch, בשל קידום ה-Switch של נינטנדו בתור קונסולה ביתית. במקום זאת, ניתן לקשר פרופילים לרשתות חברתיות קיימות כגון פייסבוק וטוויטר לצורך תכונות חברתיות ושיתוף.

### שיתוף עם חברים ורשתות חברתיות

שחקנים יכולים לרשום חברים דרך קודי חברים כמו במערכות קודמות של נינטנדו, חיפוש חברים ברשת המקומית, דרך אינטראקציות מרובות משתתפים בעבר, או דרך פרופילי חשבון נינטנדו הרשומים כחברים באפליקציות לנייד של נינטנדו כגון. במרץ 2017, נינטנדו הכריזה שיש להן תוכניות לספק שיטות אחרות לרישום חברים, כולל באמצעות מדיה חברתית של צד שלישי ובאמצעות מזהי חשבונות קיימים של נינטנדו. תמיכה ברישום חברים ב-Switch דרך Facebook וטוויטר נוספה ב-13 במרץ 2018, כחלק מעדכון המערכת 5.0.0.

### משחקי רשת ושירותי אונליין יחודיים

בהתאם לקונסולות של מיקרוסופט וסוני, נדרש מנוי כדי לגשת למשחק מרובה משתתפים מקוון ברוב המשחקים. המנוי של Nintendo Switch Online כולל גישה למשחק מקוון, צ'אט קולי, גישה לספרייה מתעדכנת של משחקי NES ו-SNES ו-Sega Genesis, ובהמשך נוספו הקונסולות GB ו-GBC ו-GBA Nintendo 64. וכן אפשרות לאיחסון בענן.

### אפליקצייה ייעודית

האפליקציה לנייד של Nintendo Switch Online מאפשרת גישה לצ'אט קולי למנויי Switch Online, כמו גם גישה לאתרים מיקרו-ספציפיים למשחק. בניגוד למתחרותיה, צ'אט קולי אינו נתמך דרך הקונסולה עצמה, ומחייב שימוש באפליקציה בסמארטפון כמו כן ישנה אפליקציה נפרדת המספקת גישה לבקרת הורים.

התפריט הראשי בסוויץ'

כותרים לסוויץ'
--------------

כרטיסיית משחק לקונסולה
בזמן הכרזת הקונסולה, נינטנדו הכריזה על מספר כותרים שהושקו במיוחד לקונסולה החדשה.

#### The Legend of Zelda: Breath of the Wild

כותר ההשקה של הקונסולה, במשחק זה לינק (Link) מתעורר לאחר שינה ארוכה וקם לממלכת Hyrule ההרוסה שנשלטת על ידי המלך גנון (Ganon) שגר בטירת היירול ועל לינק לעצור אותו מלהרוס את העולם. משחק זה בסדרה הוא שונה מכיוון שהמשחק הוא משחק עולם פתוח, כלומר, השחקן יכול לחקור את העולם, לגלות מקומות חדשים ולפגוש באויבים בדרכו.

המשחק זכה לשבחים רבים ונחשב לאחד ממשחקי העולם הפתוח הכי טובים שנוצרו אי-פעם.

#### 1, 2, Switch

משחק זה הוא משחק מסיבות שמיועד למספר מרובה של משתתפים, המשחק משתמש בטכנולוגיית התנועה של ה-Joy-cons. זהו משחק מסיבות, הכולל מבחר גדול של מיני-משחקים שמתארים מספר מצבים שונים כמו דו-קרב במערב הפרוע או חליבת פרה ברפת. המשחק הוא אחד ממשחקי ההשקה של הסוויץ' ויצא לאור ב-3 במרץ 2017.

#### ARMS

משחק לחימה שגם הוא משתמש בטכנולוגיית התנועה של ה-Joy-cons, רק שב-ARMS, ה-Joycons משמשים כאגרופיו של השחקן בזירת קרב וירטואלית. המשחק מיועד למצב שחקן יחיד/2 שחקנים או למצב רב-משתתפים. משחק זה יצא לאור ביוני 2017.

כמו כן, מעבר לשיטת משחק רגילה (1V1), אפשר גם לשחק במצב 2V2. ב

#### Snipperclips

משחק זה הוא משחק פאזלים לשני שחקנים שהמטרה היא שיתוף פעולה על מנת לעבור את החידות ואת השלבים במשחק. במשחק ישנם שתי דמויות - Snip ו-Clip שלכל אחת מהם תכונות ייחודיות העוזרות לעבור את השלבים. המשחק יצא לאור במרץ 2017.

#### Splatoon 2

המשחק השני בסדרת ה-Splatoon, הוא משחק רב-משתתפים בסגנון יריות בגוף שלישי (Third-Person Shooter). כמו במשחק הראשון, השחקן שולט ביצורים הנקראים "Inklings" ומצוידים ברובי-צבע המשחק יצא לאור ביולי 2017.

**Luigi's Mansion 3**

המשחק, שהושק 31 באוקטובר 2019, מדבר על הרפתקאותיו של לואיג'י לאחר שחבריו נחטפו על ידי האויב המושבע שלו, King Boo.

#### Super Mario Odyssey

משחק זה יצא באוקטובר 2017, במשחק זה, מריו, לאחר תבוסה מביכה מול אויבו באוזר, (שקרע לו את הכובע) משתדל לנקום ופוגש בקפי, כובע עם רצונות חופשיים שמחליט לעזור לו.

במשחק פעולות חדשות שלא נראו במשחקים קודמים, עם חוויה של עד 80 שעות משחק ועולמות מגוונים וחדשים. כמו כן, במהלך המשחק אפשר למצוא "ירחים" הניתנים להחלפה תמורת תלבושות, אביזרים לבית, ומדבקות לקיר.

ב-2 במאי 2018 יצא למשחק עדכון ובו התווסף לואיג'י, אחיו הצעיר של מריו.

העדכון מציע משחק בו השחקן מחביא בלון תוך פחות מ-30, שניות ומשיג בלונים של אחרים בזמן מוגבל.

**Super Mario Party**

המשחק כולל משחקי חברה ומשחקים קטנים (mini-games), ומעין משחק "קופסה" עם מבחר דמויות כגון: מריו, לואיגי, באוזר, פיץ ודמויות נוספות. אפשר לשחק את המשחק עם אדם נוסף או Online. משחק זה הושק ב-5 באוקטובר 2018.

**Mario Tennis Aces**

במשחק יש שני מצבים עיקריים: **מצב "רגיל**"- טורנירים, משחקים אונליין, ומצב 'סווינג'- המשתמש בטכנולוגיית התנועה של הג'ויקונים. **מצב הרפתקה**- במצב הרפתקה, נלחמים במפלצות, מתאמנים, ומבצעים אתגרים. בספטמבר 2018, יצאה גרסה 2.0 המאפשרת לשחק את מצב ההרפתקה באופן מקוון, דמויות נוספות, ועוד. משחק זה הושק ביוני 2018.

### הכותרים של נינטנדו סוויץ' (רשימה חלקית)

| משחק | פיתוח | תאריך יציאה |
| --- | --- | --- |
| The Legend of Zelda: Breath of the Wild | נינטנדו | 3 במרץ 2017 |
| Just Dance 2017 | Ubisoft | 3 במרץ 2017 |
| 1, 2, Switch | נינטנדו | 3 במרץ 2017 |
| Fast RMX | Shin'en Multimedia | 3 במרץ 2017 |
| Snipperclips | נינטנדו, SFB Games | 3 במרץ 2017 |
| Mario Kart 8 Deluxe | נינטנדו | 28 באפריל 2017 |
| ARMS | נינטנדו | 16 ביוני 2017 |
| Splatoon 2 | נינטנדו | 21 ביולי 2017 |
| Sonic Mania | סגה | 15 באוגוסט 2017 |
| Rayman Legends: Definitive Edition | Ubisoft | 12 בספטמבר 2017 |
| Pokémon Tournament DX | נינטנדו | 22 בספטמבר 2017 |
| Fire Emblem Warriors | Omega Force, Team Ninja | 20 באוקטובר 2017 |
| Super Mario Odyssey | נינטנדו | 27 באוקטובר 2017 |
| Sonic Forces | סגה | 7 בנובמבר 2017 |
| Xenoblade Chronicles 2 | Monolith Soft | 1 בדצמבר 2017 |
| Kirby Star Allies | HAL Laboratory | 16 במרץ 2018 |
| Mario Tennis Aces | נינטנדו | 22 ביוני 2018 |
| Crash Bandicoot N. Sane Trilogy | Activision | 29 ביוני 2018 |
| Super Mario Party | נינטנדו | 5 באוקטובר 2018 |
| Super Smash Bros. Ultimate | נינטנדו | 7 בדצמבר 2018 |
| Pokemon: Let's Go, Pikachu! and Let's Go, Eevee! | Game Freak | 16 בדצמבר 2018 |
| Super Mario Maker 2 | נינטנדו | 28 ביוני 2019 |
| Crash Team Racing Nitro-Fueled | Activision | 21 ביוני 2019 |
| Fire Emblem: Three Houses | Intelligent Systems | 26 ביולי 2019 |
| Astral Chain | PlatinumGames | 30 באוגוסט 2019 |
| Luigi's Mansion 3 | נינטנדו | 31 באוקטובר 2019 |
| Mario & Sonic at the Olympic Games Tokyo 2020 | סגה | 5 בנובמבר 2019 |
| Pokemon Sword and Shield | Game Freak | 15 בנובמבר 2019 |
| Animal Crossing: New Horizons | נינטנדו | 20 במרץ 2020 |
| Xenoblade Chronicles: Definitive Edition | Monolith Soft | 29 במאי 2020 |
| Paper Mario: The Origami King | נינטנדו | 17 ביולי 2020 |
| Super Mario 3D All-Stars | נינטנדו | 18 בספטמבר 2020 |
| Super Mario Bros. 35 | נינטנדו | 1 באוקטובר 2020 |
| Pikmin 3 Deluxe | נינטנדו | 30 באוקטובר 2020 |
| Super Mario 3D World + Bowser's Fury | נינטנדו | 12 בפברואר 2021 |
| Crash Bandicoot 4: It's About Time | Activision | 12 במרץ 2021 |
| New Pokémon Snap | נינטנדו/Bandai Namco Studios/The Pokémon Company | 25 ביוני 2021 |
| Mario Golf: Super Rush | נינטנדו | 25 ביוני 2021 |
| Sonic Colors: Ultimate | SEGA | 7 בספטמבר 2021 |
| WarioWare: Get It Together! | נינטנדו | 10 בספטמבר 2021 |
| Mario Party Superstars | נינטנדו | 29 באוקטובר 2021 |
| Just Dance 2022 | Ubisoft | 4 בנובמבר 2021 |
| Pokémon Brilliant Diamond and Shining Pearl | נינטנדו/ILCA/The Pokémon Company | 19 בנובמבר 2021 |
| Pokémon Legends: Arceus | נינטנדו/Game Freak/The Pokémon Company | 28 בינואר 2022 |
| Kirby and the Forgotten Land | נינטנדו/HAL Laboratory | 25 במרץ 2022 |
| Mario Strikers: Battle League | נינטנדו | 10 ביוני 2022 |
| Teenage Mutant Ninja Turtles: Shredder's Revenge | Dotemu/Tribute Games | 16 ביוני 2022 |
| Teenage Mutant Ninja Turtles: The Cowabunga Collection | Konami | 30 באוגוסט 2022 |
| Return to Monkey Island | Devolver Digital | 19 בספטמבר 2022 |
| Splatoon 3 | נינטנדו | 9 בספטמבר 2022 |
| Mario + Rabbids Sparks of Hope | Ubisoft | 20 באוקטובר 2022 |
| Sonic Frontiers | Sega | 8 בנובמבר 2022 |
| Pokémon Scarlet and Violet | נינטנדו/Game Freak/The Pokémon Company | 18 בנובמבר 2022 |
| Just Dance 2023 Edition | Ubisoft | 22 בנובמבר 2022 |
| The Legend of Zelda: Tears of the Kingdom | נינטנדו | 12 במאי 2023 |

קישורים חיצוניים
----------------

ויקישיתוף מדיה וקבצים בנושא **נינטנדו סוויץ'** בוויקישיתוף
* נתוני מכירות רשמיים של נינטנדו (באנגלית)

* אתר האינטרנט הרשמי של נינטנדו סוויץ' (באנגלית)

* אתר האינטרנט הרשמי של נינטנדו סוויץ' (ביפנית)

* אתר האינטרנט הרשמי של נינטנדו סוויץ' (באנגלית)

* אתר האינטרנט הרשמי של נינטנדו סוויץ' (באנגלית)
* אתר הבית של הקונסולה, באתר Nintendo.com (באנגלית)
* אתר הבית של הקונסולה, באתר נינטנדו ישראל (בעברית)
* Nintendo Plans New Version of Switch Next Year, כתבה באתר Wall Street Journal (באנגלית)
* ביקורת - Nintendo Switch, פורסם באתר המשחקים Vgames, ב-19 באפריל 2017 (בעברית)

הערות שוליים
------------

1. ↑  ה-Switch היא הקונסולה המצליחה ביותר ביפן, נושקת ל-140 מיליון גלובאלית, באתר Vgames.co.il, ‏2024-07-02
2. ↑  Cameron Faulkner, Nintendo Switch Lite FCC filings confirm a smaller battery, new processor, and Odin fixation, The Verge, ‏2019-08-05 (באנגלית)
3. ↑  Michael McWhertor, Nintendo announces new Nintendo Switch model with 7-inch OLED screen, Polygon, ‏2021-07-06 (באנגלית אמריקאית)
4. ↑  Nintendo confirms Switch OLED has ‘no major internal changes’, VGC, ‏2021-07-06 (באנגלית בריטית)
5. ↑  "Nintendo Labo". Nintendo. נבדק ב-2021-10-08.`{{cite web}}`: תחזוקה - ציטוט: url-status (link)
6. ↑  Willie Clark, Nintendo Switch won’t have Miiverse or StreetPass, VentureBeat, ‏2017-01-13 (באנגלית אמריקאית)
7. ↑  Add Friends Through Social Media With Latest Nintendo Switch Update, Digital Trends, ‏2018-03-13 (באנגלית)
8. ↑  Christopher Grant, Nintendo Switch will have a paid online service starting this fall, Polygon, ‏2017-01-12 (באנגלית אמריקאית)
9. ↑  Christopher Grant, Nintendo Switch will have a paid online service starting this fall, Polygon, ‏2017-01-12 (באנגלית אמריקאית)
10. ↑  שחרור מחדש של המשחקים Super Mario 64, Super Mario Sunshine ו-Super Mario Galaxy, ששוחררו לקונסולות נינטנדו 64, נינטנדו גיימקיוב ו-Wii.

| נינטנדו |
| --- |
| קונסולות נייחות | Color TV Game ‏• Nintendo Entertainment System ‏• Super Nintendo Entertainment System ‏• Nintendo 64 ‏• GameCube ‏• Wii ‏• Wii U ‏• Nintendo Switch |  |
| קונסולות ניידות | Game & Watch • וירטואל בוי • גיים בוי ‏• גיים בוי קולור ‏• גיים בוי אדוונס • נינטנדו DS ‏• נינטנדו 3DS |
| סדרות דגל | סופר מריו • האגדה של זלדה • פוקימון • מטרויד • דונקי קונג • קירבי • Star Fox • יושי • ספלטון • F-Zero • Kid Icarus |
| אנשי מפתח בחברה | שיגרו מיאמוטו • סאטורו איווטה • סטושי טג'ירי • יושיהירו מורי |
| שונות | Super NES Classic Edition • NES Classic Edition • Mii • דליפת המידע של נינטנדו • Game Freak • אמיבו |